Possessed (άλμπουμ)

Το Possessed είναι το τέταρτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 1 Απριλίου του 1985 από τη δισκογραφική εταιρία "Neat Records" και ηχογραφήθηκε στο "Moor Hall" του Σάσσεξ. Επανεκδόθηκε το 2002 σε μορφή CD από την "Castle Music" με έξι επιπλέον κομμάτια.

 Το "Possessed" κυκλοφόρησε την 1η Απριλίου του 1985. Μεγάλο μέρος του άλμπουμ είχε γραφτεί πριν την κυκλοφορία του προηγούμενου δίσκου, "At War with Satan". Οι κιθάρες ηχογραφήθηκαν και πάλι στα "Impulse Studios" του Νιούκασλ, αλλά ο ντράμερ Άντονι Μπρέι θέλησε να ηχογραφήσει τα τύμπανα στο "Moor Hall" του Σάσσεξ, όπου πίστευε ότι ο ήχος ήταν καλύτερος. Το εξώφυλλο του άλμπουμ παρουσιάζει δύο παιδιά με μπλούζες των Venom, τα οποία χαμογελούν σαρδόνια, ενώ η φωτογραφία είναι σε αρνητική μορφή. Σκοπός του συγκροτήματος ήταν στο εσώφυλλο του δίσκου να υπήρχε η εικόνα παιδικών παιχνιδιών καλυμμένα από αίμα, κάτι που δεν έγινε πραγματικότητα λόγω της πίεσης της δισκογραφικής εταιρείας για όσο το δυνατόν γρηγορότερη κυκλοφορία του άλμπουμ. Στις 31 Μαΐου 1985, το συγκρότημα εμφανίστηκε στο τηλεοπτικό δίκτυο "Channel 4", όπου έπαιξε τα "Too Loud For The Crowd", "Nightmare" και "Die Hard". Ακολούθησε η εμφάνιση τους ως πρώτο όνομα στο "Rantarock festival" της Φινλανδίας, είκοσι ημέρες αργότερα, ενώ η "Raw Power" κυκλοφόρησε την πρώτη συλλογή τραγουδιών του συγκροτήματος με τίτλο "From Hell to the Unknown", τον Ιούλιο του 1985.Στις 2 Αυγούστου εμφανίστηκαν στο "Friday Rock Show" του "Radio 1", παίζοντας τα κομμάτια "black metal", "Nightmare", "Too Loud For The Crowd" και "Bloodlust". Τον Σεπτέμβριο έπαιξαν στο "Metal Hammer Festival" της Γερμανίας μπροστά σε 12.000 θεατές, ενώ το βρετανικό κομμάτι της "World Possession tour" έλαβε χώρα τον Οκτώβριο του 1985.Τον επόμενο μήνα κυκλοφόρησαν τα ΕΡ "French Assault" και "American Assault", στη Γαλλία και τη Βόρεια Αμερική, αντίστοιχα. Η "Combat" κυκλοφόρησε το βίντεο "The Ultimate Revenge" με αποσπάσματα από τη συναυλία των Venom, Slayer και Exodus στις 3 Απριλίου 1985 στο "Studio 54" της Νέας Υόρκης. Επίσης, τον Δεκέμβριο του 1985, κυκλοφόρησε το ΕΡ "Hell At Hammersmith", με το "Witching Hour" στην πρώτη πλευρά και το medley των "Teacher´s Pet" και "Poison" στη δεύτερη, ηχογραφήσεις οι οποίες συμπεριλήφθηκαν στην επανέκδοση της "Castle Music" το 2002. 1. Powerdrive (Dunn, Lant) - 3:14 2. Flytrap (Dunn, Lant) - 3:50 3. Satanachist (Dunn, Lant) - 2:43 4. Burn This Place (To the Ground) (Dunn, Lant) - 2:42 5. Harmony Dies (Dunn, Lant) - 2:42 6. Possessed (Dunn, Lant) - 4:52 7. Hellchild (Dunn, Lant) - 2:40 8. Moonshine (Dunn, Lant) - 3:19 9. Wing and a Prayer (Dunn, Lant) - 2:47 10. Suffer Not the Children (Dunn, Lant) - 3:07 11. Voyeur (Dunn, Lant) - 3:01 12. Mystique (Dunn, Lant) - 4:58 13. Too Loud (For the Crowd) (Dunn, Lant) - 3:02 14. Nightmare (12" mix) (Dunn, Lant) - 3:54 15. F.O.A.D. (12" B-side) (Dunn, Lant) - 3:05 16. Warhead (12" B-side) (Dunn, Lant) - 3:41 17. Possessed (remix) (Dunn, Lant) - 5:14 18. Witching Hour (Live) (Bray, Dunn, Lant) - 4:17 19. Teacher's Pet/Poison/Teacher's Pet (Live) (Bray, Dunn, Lant) - 7:59 Possessed (άλμπουμ)Επίσημη κυκλοφορία: 1 Απριλίου 1985 Το "Possessed" ηχογραφήθηκε από τους εξής μουσικούς: Cronos - φωνητικά, μπάσο Mantas - κιθάρα Abaddon - τύμπανα Possessed - Venom | Songs, Reviews, Credits, Awards | AllMusic Venom - Possessed - Encyclopaedia Metallum: The Metal Archives Venom - Possessed (album review) | Sputnikmusic History Part 2. Venom Collector Page venom black metal